CELEX: 62019TB0294
Language: sk
Date: 2020-06-11 00:00:00
Title: Vec T-294/19: Uznesenie Všeobecného súdu z 11. júna 2020 – Vanhoudt a i./EIB („Žaloba o neplatnosť a o náhradu škody – Verejná služba – Zamestnanci EIB – Reforma systému odmeňovania a platového postupu EIB – Nástroj na simuláciu odmeňovania – Akt, ktorý nie je možné napadnúť žalobou – Výlučne potvrdzujúci akt – Neexistencia nových a podstatných skutočností – Nemajetková ujma – Neexistencia príčinnej súvislosti – Žaloba sčasti neprípustná a sčasti zjavne bez právneho základu“)

10.8.2020   
            
            
               SK
            
            
               Úradný vestník Európskej únie
            
            
               C 262/24
            
         
      Uznesenie Všeobecného súdu z 11. júna 2020 – Vanhoudt a i./EIB
      (Vec T-294/19) (1)
      
      („Žaloba o neplatnosť a o náhradu škody - Verejná služba - Zamestnanci EIB - Reforma systému odmeňovania a platového postupu EIB - Nástroj na simuláciu odmeňovania - Akt, ktorý nie je možné napadnúť žalobou - Výlučne potvrdzujúci akt - Neexistencia nových a podstatných skutočností - Nemajetková ujma - Neexistencia príčinnej súvislosti - Žaloba sčasti neprípustná a sčasti zjavne bez právneho základu“)
      (2020/C 262/32)
      Jazyk konania: angličtina
      
         Účastníci konania
      
      
         Žalobcovia: Patrick Vanhoudt (Gonderange, Luxembursko) a 9 ďalších žalobcov, ktorých mená sú uvedené v prílohe uznesenia (v zastúpení: A. Haines, barrister)
      
         Žalovaná: Európska investičná banka (v zastúpení: T. Gilliams, J. Klein a J. Krueck, splnomocnení zástupcovia, za právnej pomoci P. E. Partsch a T. Evans, advokáti)
      
         Predmet veci
      
      Žaloba podaná na základe článku 270 ZFEÚ a článku 50a Štatútu Súdneho dvora Európskej únie jednak na zrušenie rozhodnutia EIB z 31. januára 2019, ktorým bolo potvrdené rozhodnutie zmierovacej komisie, ktorá konštatovala, že zmierovacie konanie týkajúce sa požiadaviek žalobcov o sprístupnenie vytlačených oficiálnych vybraných častí výsledkov nástroja na simuláciu odmeňovania, ktorý sa používa na vyčíslenie vplyvu reforiem, ako aj o zmier vo veci náhrady strát údajne spôsobených v nadväznosti na reformy, sa skončilo neúspechom, a jednak na náhradu nemajetkovej ujmy, ktorú žalobcova údajne utrpeli v nadväznosti na uvedené rozhodnutie z 31. januára 2019
      
         Výrok
      
      
                  1.
               
               
                  Žaloba sa zamieta ako sčasti neprípustná a sčasti zjavne bez právneho základu.
               
            
                  2.
               
               
                  Pán Patrick Vanhoudt a ďalší žalobcovia, ktorých mená sú uvedené v prílohe uznesenia, sú povinní nahradiť trovy konania.
               
            
         (1)  Ú. v. EÚ C 230, 8.7.2019.